છે શબ્દ તો શબ્દનેય હાથપગ હશે…‘ એવી કવિ કલ્પના પછી તો ઘણી આગળ ચાલે છે. દરેક શબ્દને એનો આત્મા હોય છે. અરે, આપણાં શાસ્ત્રોમાં તો શબ્દ એટલે ‘બ્રહ્મ’ – આ રીતે જોઈએ તો શબ્દ સ્વયં ભગવાન ગણી શકાય. અલબત્ત, ડિક્શનરીના અર્થમાં જોઈએ તો શબ્દની વ્યાખ્યા મુજબ શબ્દ એટલે અવાજ અથવા ધ્વનિ, વચન અથવા બોલ કે રવ એવા અર્થ થયા છે. આ તમામ શબ્દોની અર્થછાયા વિશાળ છે. દરેક શબ્દની વ્યુત્પતિ હોય છે, દરેક શબ્દનાં મૂળિયાં હોય છે અને પ્રત્યેક શબ્દની વિકાસયાત્રા હોય છે. આ થકી શબ્દનું એક વટવૃક્ષ આકાર લેતું હોય છે જે ભાષાને સમૃદ્ધ કરે છે, ભાષાને નવું જોમ આપે છે. અવ્યાખ્યાયિત લાગતી બાબતોને ચોક્કસ આકાર કે ઘાટ આપવાનું કામ કરે છે.